|  |  |
| --- | --- |
| Teitl y gweithgaredd: | Disgrifio Cymeriad |
| Disgrifiad: | Cyflwyniad i destun, darllen testun gyda sgiliau marcio testun a holi. |
| Blynyddoedd ysgol: | CA2 |
| Sgìl Rhaglen Astudio posib: | Llafaredd> Siarad / Gwrando / Cydweithio a thrafod |
| Testun T. Llew Jones | *Y Gelyn ar y Trên* |
| Offer angenrheidiol: | * Nofel *Y Gelyn ar y Trên* * Lluniau o bobl wedi eu torri allan o gylchgronau |
| Trefn a awgrymir: | * Gallwch atgoffa'r dysgwyr o stori *Y Gelyn ar y Trên* a bod Guto wedi mynd i swyddfa’r heddlu i roi gwybod iddynt am ddigwyddiad ar y trên. * Trafodwch gyda'r dysgwyr pa ansoddeiriau gellid ei defnyddio i ddisgrifio pobl - mawr, bach, tal, tenau, pryd tywyll, pryd golau ayyb. * Rhowch lun i bob grŵp gan ofalu nad yw'r grwpiau eraill yn ei weld. * Mae pob grŵp yn creu disgrifiad o ychydig frawddegau o'r cymeriad hwnnw. Anogwch y dysgwyr i lynu at ffeithiau yn hytrach na cheisio bod yn ddychmygus yn y gweithgaredd hwn. * Casglwch yr holl luniau a'u gosod mewn lle amlwg o flaen y dosbarth. * Bydd un dysgwr o bob grŵp yn darllen ei disgrifiad o'r cymeriad. Bydd aelodau eraill y dosbarth yn ceisio dyfalu pa gymeriad y mae'r grŵp yn ei ddisgrifio. |
| Gweithgareddau gwahaniaethol: | Mewn parau, gall y dysgwyr lunio disgrifiadau syml o ddisgybl arall yn y dosbarth a gweld a all y partner ddyfalu pwy yw'r dysgwr sy'n cael ei ddisgrifio.  Gellir ychwanegu her ychwanegol trwy greu elfen o gystadleuaeth gan roi pwyntiau penodol os yw grŵp arall yn dyfalu'r cymeriad cywir o fewn un frawddeg, dwy frawddeg ayyb. |